
8 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3288 


ΑΠΟΦΑΣΕΙΣ 

Αριθμ. απόφ. 869/9-7-2018 

Έγκριση του Κανονισμού Διδακτορικών Σπου¬ 
δών του Τμήματος Ιταλικής Γλώσσας και Φιλο¬ 
λογίας του Εθνικού και Καποδιστριακού Πανε¬ 
πιστημίου Αθηνών. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 45 του ν.4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ ΑΊ 14). 

2. Την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48). 

4. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν. 

5. Τις διατάξεις του ν.4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 

6. Τοπ.δ. 85/2013 (ΦΕΚ ΑΊ 24) «Ίδρυση, μετονομασία, 
ανασυγκρότηση Σχολών και ίδρυση Τμήματος στο Εθνι¬ 
κό και Καποδιστριακό Πανεπιστήμιο Αθηνών». 

8. Την απόφαση της Πανεπιστημιακής Συγκλήτου του 
Ε.Κ.Π.Α. (συνεδρία 6-6-2018). 

9. Το απόσπασμα πρακτικών της Συνέλευσης του Τ ρή¬ 
ματος Ιταλικής Γλώσσας και Φιλολογίας του Ε.Κ.Π.Α. (συ¬ 
νεδρίαση 26-04-2018). 

10. Το γεγονός ότι με την παρούσα δεν προκαλείται 
δαπάνη εις βάρος του κρατικού προϋπολογισμού, απο¬ 
φασίζει την έγκριση του Κανονισμού Διδακτορικών 
Σπουδών του Τμήματος Ιταλικής Γλώσσας και Φιλολο¬ 
γίας του Εθνικού και Καποδιστριακού Πανεπιστημίου 
Αθηνών ως ακολούθως: 

ΓΕΝΙΚΕΣ ΑΡΧΕΣ 

1. Ο τρίτος κύκλος σπουδών του Τμήματος Ιταλικής 
Γλώσσας και Φιλολογίας του Εθνικού και Καποδιστρια- 
κού Πανεπιστημίου Αθηνών (Ε.Κ.Π.Α.) οργανώνεται και 


λειτουργεί σύμφωνα με τις διατάξεις του ν. 4485/2017 
(«Οργάνωση και Λειτουργία της Ανώτατης Εκπαίδευ¬ 
σης, ρυθμίσεις για την έρευνα και άλλες διατάξεις», τ.Α', 
114/04-08-2017) και του εν γένει θεσμικού πλαισίου, 
όπως κάθε φορά ισχύει. Περιλαμβάνει την εκπόνηση 
διδακτορικής διατριβής και ολοκληρώνεται με την απο¬ 
νομή τίτλου. Οι διδακτορικοί τίτλοι απονέμονται από 
το ΕΚΠΑ, στο οποίο ανήκει το Τμήμα (Κεφ. ΣΤ', παρ. 4, 
αρ. 30, ν. 4485/2017). Αρμόδια όργανα για την οργάνω¬ 
ση των διδακτορικών σπουδών είναι η Σύγκλητος του 
ΕΚΠΑ και η Συνέλευση τουΤμήματος, η οποία συγκροτεί 
επιτροπές επιλογής ή εξέτασης υποψηφίων διδακτόρων 
(αρ. 31, ν.4485/2017). 

Οι διδακτορικές σπουδές στο Τμήμα Ιταλικής Γλώσσας 
και Φιλολογίας έχουν ως πρωταρχικό σκοπό την ανά¬ 
πτυξη ερευνητών για την προαγωγή των επιστημονικών 
αντικειμένων που θεραπεύει το Τμήμα. Στόχος είναι οι 
υποψήφιοι διδάκτορες του Τμήματος να παράγουν πρω¬ 
τότυπη και καινοτόμο επιστημονική έρευνα σε όλα τα 
πεδία και τους κλάδους που καλλιεργεί, ώστε να είναι 
σε θέση να στελεχώσουν πανεπιστήμια, ερευνητικά κέ¬ 
ντρα, οργανισμούς και επιχειρήσεις του δημόσιου και 
ιδιωτικού τομέα στην Ελλάδα και σε διεθνές επίπεδο. 

2. Όργανο διοίκησης του τρίτου κύκλου σπουδών, 
όπως προβλέπεται από την ισχύουσα νομοθεσία, είναι 
η Συνέλευση τουΤμήματος Ιταλικής Γλώσσας και Φιλο¬ 
λογίας. 

3. Την ευθύνη της αξιολόγησης των διδακτορικών 
σπουδών του Τμήματος Ιταλικής Γλώσσας και Φιλολογί¬ 
ας έχει η ΟΜΕΑ του Τμήματος. Επιπλέον, σύμφωνα με την 
κείμενη νομοθεσία, εξωτερική ακαδημαϊκή αξιολόγη¬ 
ση των διδακτορικών σπουδών διενεργεί Επιστημονική 
Συμβουλευτική Επιτροπή (Ε.Σ.Ε.), η οποία συγκροτείται 
με απόφαση της Κοσμητείας της Φιλοσοφικής Σχολής 
του ΕΚΠΑ (παρ. 4, αρ. 44, ν. 4485/2017). 

4. Κάθε θέμα που δεν αναφέρεται στον παρόντα κα¬ 
νονισμό, ρυθμίζεται από το Νόμο 4485/2017 και τις εκά- 
στοτε σχετικές υπουργικές αποφάσεις. 

ΑΡΘΡΟ 1 

ΔΙΚΑΙΩΜΑ ΥΠΟΒΟΛΗΣ ΑΙΤΗΣΗΣ 

ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Για την εισαγωγή στον τρίτο κύκλο σπουδών, οι 
υποψήφιοι/ες θα πρέπει να έχουν τα παρακάτω τυπικά 
προσόντα: 

Τεύχος Β'3288/08.08.2018 


α) τίτλο του πρώτου κύκλου σπουδών Α.Ε.Ι. της ημε¬ 
δαπής ή ομοταγούς ιδρύματος της αλλοδαπής, 
β) δίπλωμα Μεταπτυχιακών Σπουδών (Δ.Μ.Σ.) Α.Ε.Ι. 
της ημεδαπής ή αναγνωρισμένου ως ισότιμου της αλλο¬ 
δαπής ή ενιαίου και αδιάσπαστου τίτλου σπουδών με¬ 
ταπτυχιακού επιπέδου του άρθρου 46 του ν. 4485/2017 
(παρ. 1, αρ. 38, ν. 4485/2017), 
γ) πιστοποιημένη επάρκεια επιπέδου Γ2 στην ιταλική 
γλώσσα και σε τουλάχιστον μία άλλη ξένη γλώσσα ή, σε 
περίπτωση που ο υποψήφιος δεν είναι Έλληνας υπήκο¬ 
ος, πιστοποιημένη επάρκεια επιπέδου Β2 στην ιταλική 
και την ελληνική γλώσσα ή στην ιταλική και την αγγλική 
γλώσσα. Η πιστοποιημένη επάρκεια υψηλού επιπέδου 
στην Ιταλική δεν θεωρείται απαραίτητη μόνο σε περί¬ 
πτωση που το αντικείμενο έρευνας της προτεινόμενης 
διατριβής δεν προϋποθέτει εις βάθος γνώση της ιτα¬ 
λικής γλώσσας, κατά την αιτιολογημένη εκτίμηση του 
επιβλέποντα (προτεινόμενου ή ορισμένου), και εφόσον 
ο υποψήφιος διδάκτορας διαθέτει πιστοποιητικό γνώσης 
της Ιταλικής επίπεδου τουλάχιστον Β2 ενώ παράλληλα 
πληροί τις υπόλοιπες προϋποθέσεις που αναφέρονται 
στη συγκεκριμένη παράγραφο, 
δ) τουλάχιστον ένας από τους τίτλους σπουδών (Πτυ¬ 
χίο ή Δ.Μ.Σ.) πρέπει να εμπίπτει σαφώς στο γνωστικό 
αντικείμενο ή σε επιμέρους κλάδο της Ιταλικής Γλώσσας 
και Φιλολογίας. Ωστόσο, είναι δυνατόν να γίνει δεκτή 
αίτηση υποψήφιου που δεν διαθέτει τίτλο σπουδών στην 
Ιταλική Γλώσσα και Φιλολογία εφόσον έχει αιτιολογηθεί 
επαρκώς η συνάφεια του πεδίου των σπουδών του και η 
επάρκειά του ως προς το πεδίο έρευνας της διατριβής και 
ε) βαθμό πτυχίου ή Διπλώματος Μεταπτυχιακών Σπου¬ 
δών τουλάχιστον επτάμιση (7,5). 

2. Κατ'εξαίρεση γίνονται αιτιολογημένα δεκτοί ως υπο¬ 
ψήφιοι διδάκτορες και μη κάτοχοι Δ.Μ.Σ. (παρ. 1, άρ. 38, 
ν.4485/2017) μόνο εφόσον ο τίτλος σπουδών τους εμπί¬ 
πτει στα γνωστικά αντικείμενα που θεραπεύει το Τμήμα 
και εφόσον έχουν λάβει πτυχίο με βαθμό «άριστα» (8,5 
και άνω), ενώ παράλληλα διαθέτουν κάποιο από τα εξής 
προσόντα: πρωτότυπες δημοσιεύσεις σε έγκριτα επιστη¬ 
μονικά περιοδικά ή πρακτικά συνεδρίων, πρωτότυπες 
ανακοινώσεις σε διεθνή ή πανελλήνια επιστημονικά συ¬ 
νέδρια, επαγγελματική προϋπηρεσία τουλάχιστον ενός 
εξαμήνου σε αντικείμενο ίδιο ή συναφές με διδασκόμενο 
στο Τμήμα, διακρίσεις (υποτροφίες, βραβεύσεις, επαί¬ 
νους κ.λπ.), πιστοποιημένη εκπαίδευση ή μετεκπαίδευση 
από έγκριτους φορείς πάνω σε γνωστικό αντικείμενο 
ίδιο ή συναφές με το αντικείμενο της προτεινόμενης δι¬ 
ατριβής ή τυχόν άλλο εφόδιο επιστημονικής κατάρτισης 
που κρίνεται ως εξαιρετικά σημαντικό. Για μη κατόχους 
Δ.Μ.Σ. που έχουν λάβει υποτροφία εσωτερικού του ΙΚΥ 
για μεταπτυχιακές σπουδές σε επιστημονικό πεδίο που 
καλλιεργείται στο Τμήμα δεν απαιτείται η προϋπόθεση 
της λήψης του πτυχίου με βαθμό «άριστα». Στις περι¬ 
πτώσεις αυτές, για την αναγκαιότητα του Δ.Μ.Σ. απο- 
φαίνεται η Συνέλευση του Τμήματος, με αιτιολογημένη 
εισήγηση επιτροπής που ορίζεται για την εξέταση των 
δικαιολογητικών των υποψηφίων που εντάσσονται σε 
αυτή την κατηγορία. 


3. Επιπλέον των παραπάνω τυπικών προσόντων, κατά 
την αξιολόγηση της πρότασης από τη Συνέλευση του 
Τμήματος, συνεκτιμώνται τα ακόλουθα ουσιαστικά προ¬ 
σόντα: 

α) Ερευνητική επάρκεια. Η ικανότητα για έρευνα τεκ¬ 
μηριώνεται με βάση την ύπαρξη προηγούμενης συνα¬ 
φούς εμπειρίας (π.χ. βεβαιωμένη απασχόληση σε χρη¬ 
ματοδοτούμενα ερευνητικά προγράμματα, ερευνητικά 
κέντρα ή ινστιτούτα), την παρουσίαση ερευνητικών ερ¬ 
γασιών σε διεθνή ή πανελλήνια επιστημονικά συνέδρια, 
τη δημοσίευση επιστημονικών εργασιών σε επιστημονι¬ 
κά περιοδικά με το σύστημα των κριτών ή σε πρακτικά 
συνεδρίων πανελληνίων ή διεθνών, την έκδοση βιβλίου 
συναφούς με το αντικείμενο της έρευνας που έχει λάβει 
θετικές κριτικές από καθηγητές Πανεπιστημίου ή άλλους 
επιστήμονες αδιαμφισβήτητου κύρους. 

β) Επαγγελματική επάρκεια. Συνεκτιμάται η βεβαιωμέ¬ 
νη εμπειρία από την αμειβόμενη ή εθελοντική άσκηση 
του επαγγέλματος σε φορέα συναφή με το αντικείμενο 
της προτεινόμενης διατριβής για εύλογο χρονικό διά¬ 
στημα (τουλάχιστον ενός εξαμήνου). 

γ) Συνεχιζόμενη Εκπαίδευση ή μετεκπαίδευση. Ανα- 
φέρεται στην πιστοποιημένη κατάρτιση από έγκριτους 
φορείς πάνω σε γνωστικό αντικείμενο ίδιο ή συναφές με 
το αντικείμενο της προτεινόμενης διατριβής. 

ΑΡΘΡΟ 2 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ 

ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Αιτήσεις για ένταξη στον τρίτο κύκλο σπουδών 
υποβάλλονται στη Γραμματεία του Τμήματος Ιταλικής 
Γλώσσας και Φιλολογίας αποκλειστικά και μόνο εντός 
των παρακάτω χρονικών διαστημάτων: 

α) από 1 έως 30 Σεπτεμβρίου, β) από 1 έως 28 Φε¬ 
βρουάριου και γ) από 1 Ιουνίου έως 30 Ιουνίου εκάστου 
ακαδημαϊκού έτους. 

2. Οι υποψήφιοι για ένταξη στον τρίτο κύκλο σπουδών 
απευθύνονται στη Γραμματεία του Τμήματος Ιταλικής 
Γλώσσας και Φιλολογίας, προσκομίζοντας απαραιτήτως 
τα εξής: 

α) αίτηση εκπόνησης διδακτορικής διατριβής (σύμφω¬ 
να με τυποποιημένη φόρμα αναρτημένη στην ιστοσελί¬ 
δα του Τμήματος Ιταλικής Γλώσσας και Φιλολογίας), στην 
οποία αναγράφεται υποχρεωτικά ο προτεινόμενος τίτ¬ 
λος, η προτεινόμενη γλώσσα εκπόνησης (παρ. 2, αρ. 38, 
ν. 4485/2017), η οποία μπορεί να είναι η Ελληνική ή η 
Ιταλική, και ο προτεινόμενος ως επιβλέπων της διδακτο¬ 
ρικής διατριβής. Είναι δυνατή η εκπόνηση διδακτορικής 
διατριβής στην Αγγλική, μόνο έπειτα από σχετική εισή¬ 
γηση του προτεινόμενου ή ορισμένου επιβλέποντα και 
αιτιολογημένη απόφαση της Συνέλευσης τουΤμήματος. 
Μαζί με την αίτηση κατατίθενται ως συνημμένα τα υπ' 
αριθμόν β, γ, δ, ε, στ, ζ, η και θ. 

β) αναλυτικό βιογραφικό σημείωμα, 

γ) φωτοτυπία αστυνομικής ταυτότητας ή διαβατηρίου 
ή άλλου νόμιμου παραστατικού για την τεκμηρίωση της 
ταυτοπροσωπίας, 

δ) αντίγραφα τίτλων σπουδών, συνοδευόμενα από πι¬ 
στοποιητικά αναλυτικής βαθμολογίας και τίτλους ανα¬ 
γνώρισης (π.χ., ΔΟΑΤΑΠ), εφόσον απαιτούνται, 

ε) αντίγραφα πιστοποιητικών γλωσσομάθειας ή ελ- 
ληνομάθειας, 

στ) παραστατικά (π.χ. τίτλοι, βεβαιώσεις) για την τεκ¬ 
μηρίωση τυχόν ερευνητικής επάρκειας, επαγγελματικής 
επάρκειας ή συνεχιζόμενης Εκπαίδευσης που επικαλείται 
ο υποψήφιος, 

ζ) προσχέδιο της διδακτορικής διατριβής, στο οποίο 
περιλαμβάνονται: (ί) ο τίτλος, ο κλάδος και το επιστημο¬ 
νικό πεδίο όπου εντάσσεται το αντικείμενο έρευνας, και 
- προαιρετικά - ο προτεινόμενος επιβλέπων (δυνητικά 
προτείνεται/ονται και μέλος/η της τριμελούς συμβου¬ 
λευτικής επιτροπής), (Μ) οι ερευνητικοί στόχοι με βάση 
την ανασκόπηση της σχετικής διεθνούς βιβλιογραφίας, 
(ίϋ) το γενικό αντικείμενο καθώς και επί μέρους αντικεί¬ 
μενα της έρευνας, (ίν) οι βασικές μεθοδολογικές αρχές 
ή επιλογές, (ν) κατάλογος ενδεικτικής βιβλιογραφίας, 
(ν) εκτιμώμενο χρονοδιάγραμμα, και (νί) τεκμηριωμένη 
αναφορά στην πρωτοτυπία του θέματος με προσδιορι¬ 
σμό αναμενόμενης συμβολής της προτεινόμενης διατρι- 
βής.Το προσχέδιο της διδακτορικής διατριβής συντάσ- 
σεται στην ελληνική ή την ιταλική γλώσσα, ακολουθεί τις 
προδιαγραφές που είναι αναρτημένες στην ιστοσελίδα 
του Τμήματος Ιταλικής Γλώσσας και Φιλολογίας και, σε 
περίπτωση που προτείνεται επιβλέπων και μέλος/η, ο 
υποψήφιος μπορεί να συνεργαστεί στη διαμόρφωσή του 
με τον προτεινόμενο επιβλέποντα και το/τα μέλος/η της 
προτεινόμενης συμβουλευτικής επιτροπής. 

η) φάκελο δημοσιευμάτων σχετικών με το ερευνητι¬ 
κό αντικείμενο της προτεινόμενης διατριβής (εφόσον 
υπάρχουν) σε έντυπη και ηλεκτρονική μορφή, με πλήρη 
και ακριβή στοιχεία του φορέα δημοσίευσης, ώστε να 
καθίσταται δυνατός ο εντοπισμός του. Σε περίπτωση που 
κάποιο μελέτημα έχει γίνει αποδεκτό για δημοσίευση 
αλλά δεν έχει κυκλοφορήσει ακόμη απαιτείται επιπλέ¬ 
ον βεβαίωση αποδοχής του από τον αρμόδιο (εκδότη, 
διευθυντή περιοδικού, επιμελητή τόμου κ.λπ.). Σε περί¬ 
πτωση κατάθεσης ανακοινώσεων σε Συνέδρια απαιτείται 
βεβαίωση συμμετοχής σε αυτά από την επιτροπή των 
Συνεδρίων. 

θ) δύο (2) συστατικές επιστολές καθηγητών Πανεπι¬ 
στημίου της ημεδαπής ή/και της αλλοδαπής σε φακέ¬ 
λους σφραγισμένους και υπογεγραμμένους από τους συ¬ 
ντάκτες τους, σε περίπτωση που ο αϊτών ή η αιτούσα δεν 
κατέχει πτυχίο ή δίπλωμα μεταπτυχιακών σπουδών του 
Τμήματος Ιταλικής Γλώσσας και Φιλολογίας του Ε.Κ.Π.Α. 
Στα στοιχεία του συντάκτη αναγράφονται: το ονοματε¬ 
πώνυμο, ο τίτλος, τα στοιχεία επικοινωνίας (τηλέφωνο, 
θ-ηηθίΙ), καθώς καιτο Πανεπιστήμιο καιτοΤμήμα ή Σχολή 
όπου είναι διορισμένος. 

ΑΡΘΡΟ 3 

ΔΙΑΔΙΚΑΣΙΑ ΕΠΙΛΟΓΗΣ 

ΠΟΨΗΦΙΩΝ ΔΙΔΑΚΤΟΡΩΝ 

1. Η Γραμματεία του Τμήματος Ιταλικής Γλώσσας και 
Φιλολογίας ελέγχει την πληρότητα και τη νομιμότητα 
των αιτήσεων και των δικαιολογητικών σύμφωνα με την 
ισχύουσα νομοθεσία και τον παρόντα κανονισμό και κα¬ 
τόπιν διαβιβάζει τους φακέλους των υποψηφιοτήτων 
στην επόμενη Συνέλευση Τμήματος από την ημερομηνία 


λήξης των προθεσμιών υποβολής τους. Η Συνέλευση 
του Τμήματος κατηγοριοποιεί τις αιτήσεις, με βάση τη 
συνάφεια του ερευνητικού αντικειμένου, και ορίζει ως 
αρμόδια ανά κατηγορία αιτήσεων μια τριμελή επιτρο¬ 
πή, που αποτελείται από μέλη ΔΕΠ του Τμήματος. Κάθε 
τριμελής επιτροπή εξετάζει τους φακέλους (αιτήσεις και 
συνυποβαλλόμενα έγγραφα) και καλεί τους υποψήφιους 
σε συνέντευξη. Στη συνέχεια υποβάλλει στη Συνέλευση 
υπόμνημα, στο οποίο αναγράφονται οι λόγοι για τους 
οποίους κάθε υποψήφιος πρέπει ή δεν πρέπει να γίνει 
δεκτός, καθώς και ο προτεινόμενος επιβλέπων, εφόσον 
αυτός δεν έχει προταθεί από τον υποψήφιο. Σε περί¬ 
πτωση απουσίας προτεινόμενου επιβλέποντα, εισηγεί- 
ται επιβλέποντα η τριμελής επιτροπή που εξετάζει την 
κατηγορία όπου εντάχθηκε η αίτηση του υποψηφίου, 
με βάση κατά προτεραιότητα την ταυτότητα, εγγύτητα 
ή συνάφεια γνωστικού αντικειμένου με το αντικείμενο 
έρευνας της διατριβής. Η εισήγηση της επιτροπής υπο- 
βάλλε είναι αιτιολογημένη. 

2. Η Συνέλευση τουΤμήματος αποφαίνεται σχετικά με 
την αποδοχή ή την απόρριψη μιας υποψηφιότητας για 
ένταξη στο Πρόγραμμα Διδακτορικών Σπουδών, αφού 
λάβει υπόψη τη γνώμη του προτεινόμενου ή ορισμένου 
επιβλέποντα και το υπόμνημα της Επιτροπής. Σε κάθε 
περίπτωση, είτε αποδοχής είτε απόρριψης, η απόφαση 
της Συνέλευσης του Τμήματος πρέπει να είναι επαρκώς 
αιτιολογημένη (παρ. 3, αρ. 38, ν. 4485/2017). 

3. Εφόσον μια υποψηφιότητα για ένταξη στον τρίτο κύ¬ 
κλο σπουδών γίνει αποδεκτή, η Συνέλευση του Τμήματος 
ορίζει την τριμελή συμβουλευτική επιτροπή, που πλαι¬ 
σιώνει και υποστηρίζει την εκπόνηση και τη συγγραφή 
της διατριβής, στην οποία μετέχει τουλάχιστον ένα μέλος 
Δ.Ε.Π. του Τμήματος Ιταλικής Γλώσσας και Φιλολογίας, 
και τη γλώσσα συγγραφής της διδακτορικής διατριβής 
(παρ. 3, άρ. 38, και παρ. 2, άρ. 39, ν.4485/2017). 

4. Η Συνέλευση του Τμήματος δύναται να ορίσει, ως 
προαπαιτούμενο για την εκπόνηση μιας διδακτορικής 
διατριβής, την επιτυχή παρακολούθηση συγκεκριμένων 
μαθημάτων, προπτυχιακών ή μεταπτυχιακών προγραμμά¬ 
των σπουδών, τα οποία διδάσκονται στο Τμήμα Ιταλικής 
Γλώσσας και Φιλολογίας ή σε άλλα τμήματα του Ε.Κ.Π.Α. 
ή άλλου Πανεπιστημίου της ημεδαπής ή της αλλοδαπής, 
εφόσον κρίνει ότι κάτι τέτοιο είναι απαραίτητο με βάση 
τα προσόντα του υποψηφίου και λόγω της κατάρτισης 
που απαιτείται για τη μεθοδική και επιστημονική μελέτη 
του προτεινόμενου θέματος της διατριβής. Τα μαθήμα¬ 
τα αυτά δεν μπορούν να είναι περισσότερα από πέντε 
(5) και τα κριτήρια για την επιτυχή παρακολούθησή τους 
προσδιορίζονται από το ακαδημαϊκό πλαίσιο στο οποίο 
διδάσκονται. Σε κάθε περίπτωση, την τελική ευθύνη για 
την αναγνώρισή τους έχει η Συνέλευση τουΤμήματος. 

5. Μετά την εγγραφή του υποψηφίου διδάκτορα και 
τον ορισμό της τριμελούς συμβουλευτικής επιτροπής, 
τα ονόματα του υποψήφιου, του επιβλέποντος και των 
μελών της συμβουλευτικής επιτροπής, ο τίτλος της εκ¬ 
πονούμενης διδακτορικής διατριβής και περιληπτικό 
προσχέδιο αυτής αναρτώνται στο διαδικτυακό τόπο του 
Τμήματος Ιταλικής Γλώσσας και Φιλολογίας στην ελληνι¬ 
κή και στην αγγλική γλώσσα (παρ. 4, άρ. 39, ν.4485/2017). 

ΑΡΘΡΟ 4 

ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Επιβλέπων Διδακτορικής Διατριβής Δικαίωμα επί¬ 
βλεψης διδακτορικών διατριβών έχουν τα μέλη Δ.Ε.Π. 
Α' βαθμίδας, Αναπληρωτή και ΕπίκουρουτουΤμήματος 
Ιταλικής Γλώσσας και Φιλολογίας. 

Κάθε Επιβλέπων μπορεί να επιβλέπει έως και οκτώ 
(8) Υ.Δ. 

2. Τριμελής Συμβουλευτική Επιτροπή 

Στην Τριμελή Συμβουλευτική Επιτροπή μετέχουν ως 
μέλη, ο Επιβλέπων και δύο ακόμη μέλη Δ.Ε.Π. Α' βαθμί¬ 
δας, Αναπληρωτή και Επίκουρου από το οικείο ή άλλο 
Α.Ε.Ι. ή Καθηγητές αναγνωρισμένων ως ομοταγών ιδρυ¬ 
μάτων της αλλοδαπής, οι οποίοι είναι κάτοχοι διδακτο¬ 
ρικού διπλώματος, ή Ερευνητέςτων βαθμιδών Α', Β' ή Γ' 
ερευνητικών κέντρων και ιδρυμάτων που έχουν το ίδιο 
ή συναφές γνωστικό αντικείμενο με την υπό εκπόνηση 
διδακτορική διατριβή. 

Στην Τριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
τουΤμήματος Ιταλικής Γλώσσας και Φιλολογίας (άρθρο 39 
του ν. 4485/17). 

ΑΡΘΡΟ 5 

ΔΙΑΡΚΕΙΑ ΕΚΠΟΝΗΣΗΣ 

ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής (παρ. 1, άρ. 40, ν. 4485/2017). 

2. Ως μέγιστος χρόνος ολοκλήρωσης της διατριβής 
ορίζονται τα έξι (6) πλήρη ημερολογιακά έτη. 

3. Σε εξαιρετικές περιπτώσεις όπου ο υποψήφιος για 
σοβαρούς και τεκμηριωμένους λόγους πρόκειται να 
υπερβεί το ανώτατο χρονικό όριο ολοκλήρωσής της 
απαιτείται, πριν από την παρέλευσή του, να καταθέ¬ 
σει στη Γραμματεία αίτημα παράτασης, στο οποίο θα 
αποδεικνύεται η αναγκαιότητά της, καθώς και επαρκώς 
αιτιολογημένη έκθεση της τριμελούς συμβουλευτικής 
επιτροπής. 

Η Συνέλευση τουΤμήματος εγκρίνει ή απορρίπτει το 
αίτημα παράτασηςτου υποψηφίου, λαμβάνοντας υπόψη 
και την έκθεση της τριμελούς συμβουλευτικής επιτρο¬ 
πής. 

4. Η Συνέλευση του Τμήματος μπορεί να αποφασίσει 
την αναστολή της φοίτησης του υποψήφιου διδάκτορα 
για συγκεκριμένο χρονικό διάστημα κατόπιν σχετικής 
αίτησής του και εφόσον συντρέχουν ειδικοί και τεκμη¬ 
ριωμένοι λόγοι.Το χρονικό αυτό διάστημα δεν συνυπο¬ 
λογίζεται στον συνολικό χρόνο εκπόνησηςτης διδακτο¬ 
ρικής διατριβής. Η αναστολή φοίτησης δεν μπορεί να 
υπερβαίνει συνολικά το χρονικό διάστημα των δεκαοχτώ 
(18) μηνών ούτε να είναι μικρότερης διάρκειας των έξι 
(6) μηνών. Άδεια αναστολής φοίτησης για χρονικό δι¬ 
άστημα μεγαλύτερο των δύο ακαδημαϊκών εξαμήνων 
μπορεί να χορηγείται μόνο σε περιπτώσεις παρατετα- 
μένης νοσηλείας, η οποία πιστοποιείται από δημόσιο 
φορέα (διευθυντή κλινικής δημόσιου νοσοκομείου ή 
αρμόδια υγειονομική επιτροπή), ή από βεβαίωση εισα¬ 


γωγής και εξιτήριο ιδιωτικής κλινικής, ή για άλλο λόγο, 
τον οποίο εκτιμά η Συνέλευση τουΤμήματος ως σοβαρό 
και επαρκή. Η διαδικασία για την έγκριση αναστολής 
φοίτησης υποτρόφων του ΙΚΥ ή άλλων δημόσιων/ιδιω- 
τικών φορέων διέπεται από τον κανονισμό υποτροφιών 
του αντίστοιχου φορέα. Κατά τη διάρκεια της αναστολής 
φοίτησης, ο υποψήφιος δεν επωφελείται των δικαιωμά¬ 
των και των παροχών που προβλέπονται για τους υπο¬ 
ψήφιους διδάκτορες. 

ΑΡΘΡΟ 6 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ 

ΥΠΟΨΗΦΙΩΝ ΔΙΔΑΚΤΟΡΩΝ 

1. Οι διδακτορικές σπουδές προσφέρονται δωρεάν. Οι 
δραστηριότητες και το περιεχόμενο του τρίτου κύκλου 
σπουδών υποστηρίζονται από τις ακαδημαϊκές μονάδες 
τουΤμήματος Ιταλικής Γλώσσας και Φιλολογίας, καθώς 
και από τις υλικοτεχνικές και ψηφιακές υποδομές του 
Ε.Κ.Π.Α. 

2. Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι και 
πέντε (5) έτη μετά την ολοκλήρωση της διδακτορικής 
τους διατριβής, διατηρούν δικαιώματα πρόσβασης, δα¬ 
νεισμού και χρήσης των ηλεκτρονικών υπηρεσιών που 
παρέχονται από τις πανεπιστημιακές βιβλιοθήκες (παρ. 3, 
άρ. 40, ν. 4485/2017). 

3. Ο υποψήφιος διδάκτορας, κατά τη διάρκεια κάθε 
εξαμήνου, παρουσιάζει την πορεία της ερευνητικής του 
εργασίας στην τριμελή συμβουλευτική επιτροπή και, στο 
τέλος κάθε έτους εκπόνησης κατά το μήνα Οκτώβριο, 
υποβάλλει εγγράφως στην τριμελή συμβουλευτική επι¬ 
τροπή αναλυτικό υπόμνημα προόδου της διδακτορικής 
του διατριβής. Στο υπόμνημα προόδου ο υποψήφιος 
καταγράφει τα πεπραγμένα κατά τη διάρκεια του έτους 
και την προβλεπόμενη πορεία του στο επόμενο έτος 
ή στα επόμενα έτη. Το υπόμνημα προόδου συνυπο¬ 
γράφεται από τον επιβλέποντα και από τα άλλα δύο (2) 
μέλη της συμβουλευτικής επιτροπής και καταχωρίζεται 
στον ατομικό φάκελο του υποψηφίου (παρ. 2, άρ. 40, 
ν. 4485/2017), που φυλάσσεται στη Γραμματεία τουΤμή¬ 
ματος. 

4. Οι υποψήφιοι διδάκτορες είναι υποχρεωμένοι να 
ανανεώνουν ετησίως την εγγραφή τους. Η ανανέωση 
πραγματοποιείται τον Ιούνιο με τη συμπλήρωση τυπο¬ 
ποιημένης φόρμας που είναι διαθέσιμη στην ιστοσελίδα 
τουΤμήματος Ιταλικής Γλώσσας και Φιλολογίας. Προϋ¬ 
πόθεση για την ανανέωση της εγγραφής τους είναι η 
επιτυχής ολοκλήρωση της διαδικασίας παρουσίασης 
πεπραγμένων στην τριμελή συμβουλευτική επιτροπή 
και η κατάθεση αναλυτικού υπομνήματος προόδου, υπο¬ 
γεγραμμένου από την τριμελή επιτροπή. 

5. Αλλαγή θέματος διδακτορικής διατριβής μπορεί 
να γίνει μόνο εντός του πρώτου έτους διδακτορικών 
σπουδών του υποψηφίου και μόνο έπειτα από γραπτή 
αιτιολογημένη εισήγηση του επιβλέποντος και των δύο 
μελών της συμβουλευτικής επιτροπής, που κατατίθεται 
στη Γραμματεία. Η Συνέλευση τουΤμήματος εγκρίνει ή 

απορρίπτει την προτεινόμενη αλλαγή. Ο περιορισμός 
του ενός έτους δεν αφορά απλές τροποποιήσεις, ανα¬ 
μορφώσεις διατύπωσης ή σαφέστερης παρουσίασης 
του ίδιου ουσιαστικά περιεχομένου του τίτλου της δι¬ 
δακτορικής διατριβής. 

6. Οι υποψήφιοι διδάκτορες ενθαρρύνονται να επιδει¬ 
κνύουν εξωστρεφή προσανατολισμό και επικοινωνία με 
τη διεθνή ακαδημαϊκή κοινότητα, συμμετέχοντας π.χ. 
σε σεμινάρια ή διαλέξεις που απευθύνονται σε άλλους 
υποψήφιους διδάκτορες καθώς και σε προπτυχιακούς ή 
μεταπτυχιακούς φοιτητές, όπως επίσης σε επιστημονικά 
συνέδρια και ημερίδες, επιδιώκοντας την αναγνώριση 
της έρευνάς τους. Επίσης ενθαρρύνονται να πραγμα¬ 
τοποιούν δημοσιεύσεις σχετικές με το ερευνητικό τους 
αντικείμενο σε επιστημονικά περιοδικά με σύστημα κρι¬ 
τών, συλλογικούς τόμους κ.λπ. και γενικότερα να υπο¬ 
στηρίζουν την ακαδημαϊκή λειτουργία του Τμήματος. 

ΑΡΘΡΟ 7 

ΥΠΟΣΤΗΡΙΞΗ ΚΑΙ ΚΡΙΣΗ 

ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Ο υποψήφιος, με την ολοκλήρωση της συγγραφής 
της διδακτορικής του διατριβής και πριν από την τελι¬ 
κή της κρίση, υποχρεούται να έχει: α) συμμετοχή, με 
προφορική ή αναρτημένη ανακοίνωση συναφή με το 
ερευνητικό αντικείμενο της υπό εκπόνηση διατριβής, σε 
τουλάχιστον ένα (1) πανελλήνιο ή διεθνές επιστημονικό 
συνέδριο με κριτές ή μία (1) τουλάχιστον δημοσίευση με 
θέμα που προέρχεται από τη διατριβή του σε έγκυρο, 
πανελλήνιο ή διεθνές επιστημονικό περιοδικό με κριτές. 

2. Μετά την ολοκλήρωση της συγγραφής της διδα¬ 
κτορικής διατριβής, η τριμελής συμβουλευτική επιτρο¬ 
πή δέχεται ή απορρίπτει αίτηση του υποψηφίου για τη 
δημόσια υποστήριξη και την αξιολόγησή της. Εφόσον 
η επιτροπή αποδεχτεί την αίτηση του υποψηφίου, συ¬ 
ντάσσει αναλυτική εισηγητική έκθεση και την υποβάλ¬ 
λει στη Συνέλευση του Τμήματος, ζητώντας τον ορισμό 
επταμελούς εξεταστικής επιτροπής (παρ. 1, αρ. 40, 
ν. 4485/2017). Στην περίπτωση που η τριμελής συμβου¬ 
λευτική επιτροπή απορρίψει την αίτηση του υποψηφί¬ 
ου, συντάσσει αναλυτική έκθεση με τις απαιτούμενες 
διορθώσεις/προσθήκες/αλλαγές στις οποίες πρέπει να 
προβεί ο υποψήφιος. Η έκθεση αυτή καταχωρίζεται στον 
ατομικό φάκελο του υποψηφίου στη Γραμματεία του 
Τμήματος. 

3. Η Συνέλευση του Τμήματος ορίζει την επταμελή 
εξεταστική επιτροπή στην πρώτη συνεδρίασή της από 
την κατάθεση της εισηγητικής έκθεσης. Στην επταμελή 
εξεταστική επιτροπή συμμετέχουν ο επιβλέπων, τα μέλη 
της τριμελούς συμβουλευτικής επιτροπής, εκτός από τα 
αφυπηρετήσαντα μέλη αυτής, και τέσσερα (4) επιπλέον 
μέλη που είναι μέλη ΔΕΠ α' βαθμίδας, αναπληρωτή και 
επίκουρου του οικείου ή άλλου ΑΕΙ ή καθηγητές ανα¬ 
γνωρισμένων ως ομοταγών ιδρυμάτων της αλλοδαπής 
και κάτοχοι διδακτορικού διπλώματος, ερευνητές Α', 
Β' ή Γ' βαθμίδας ερευνητικών κέντρων και ιδρυμάτων, 
που έχουν το ίδιο ή συναφές γνωστικό αντικείμενο με 
την υπό κρίση διδακτορική διατριβή (παρ. 2, άρ. 39, 
ν. 4485/2017 και παρ. 2, άρ. 40, ν. 4485/2017). Διευκρινί¬ 


ζεται ότι σε περίπτωση που την περίοδο της υποστήρι¬ 
ξης της διατριβής, μέλη της τριμελούς επιτροπής έχουν 
συνταξιοδοτηθεί, με απόφαση της Συνέλευσης τουΤμή- 
ματος αντικαθίστανται με ισάριθμα μέλη. Μπορούν να 
παρίστανται στην υποστήριξη της διατριβής και τη συ¬ 
νεδρίαση της επταμελούς εξεταστικής επιτροπής χωρίς 
δικαίωμα ψήφου (παρ. 2 και 3, άρ. 41, ν. 4485/2017). Η 
διάταξη ισχύει και για τους ομότιμους καθηγητές που 
είναι μέλη τριμελούς συμβουλευτικής επιτροπής. 

4. Μετά τον ορισμό της επταμελούς εξεταστικής επι¬ 
τροπής: 

α) ο υποψήφιος παραδίδει τη διατριβή του στα μέλη 
της επταμελούς επιτροπής σε έντυπη και ηλεκτρονική 
μορφή, 

β) ο υποψήφιος καταθέτει στη Γραμματεία του Τμή¬ 
ματος υπεύθυνη δήλωση ότι η διατριβή του δεν είναι 
προϊόν λογοκλοπής, 

γ) ο επιβλέπων, σε συνεργασία με τον υποψήφιο και 
τη Γραμματεία του Τμήματος, μετά από συνεννόηση με 
τα μέλη της επταμελούς εξεταστικής επιτροπής, ορίζουν 
την ημερομηνία υποστήριξης της διατριβής. 

5. Η τελική κρίση της διδακτορικής διατριβής γίνεται, 
σύμφωνα με την κείμενη νομοθεσία, από επταμελή εξε¬ 
ταστική επιτροπή, η οποία απαρτίζεται από την τριμε¬ 
λή επιτροπή παρακολούθησης της διατριβής (εκτός της 
περίπτωσης αφυπηρέτησης) και τέσσερα ακόμη μέλη. 
Υποστηρίζεται δημόσια και προϋποθέτει τη φυσική πα¬ 
ρουσία των τεσσάρων (4) τουλάχιστον μελών της εξετα¬ 
στικής επιτροπής, ενώ τα λοιπά μέλη μπορούν να συμμε¬ 
τέχουν με τηλεδιάσκεψη (παρ. 3, αρ. 40, ν. 4485/2017). 
Ο υποψήφιος παρουσιάζει στην επταμελή επιτροπή τη 
διατριβή του και στη συνέχεια δέχεται ερωτήσεις. Η δι¬ 
άρκεια παρουσίασης της διατριβής από τον υποψήφιο 
δεν μπορεί να είναι μικρότερη των είκοσι (20) λεπτών 
ούτε να ξεπερνά τα σαράντα (40) λεπτά. 

6. Η υποστήριξη της διδακτορικής διατριβής είναι 
ανοιχτή στο κοινό και η σχετική ημερομηνία ανακοινώ¬ 
νεται εγκαίρως από τη Γραμματεία με ανάρτηση στην 
ιστοσελίδα του Τμήματος Ιταλικής Γλώσσας και Φιλο¬ 
λογίας. 

7. Με το πέρας της διαδικασίας δημόσιας υποστήρι¬ 
ξης, η επταμελής επιτροπή σε κλειστή συνεδρίαση κρί¬ 
νει τη διατριβή ως «Επιτυχή» ή «Ανεπιτυχή» με κριτήρια 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με πλειοψηφία 
τουλάχιστον πέντε (5) μελών της (παρ. 1,2 και 3, άρ. 41, 
ν. 4485/2017). Η βαθμολογία της επιτυχούς διατριβής γί¬ 
νεται με ποιοτικό χαρακτηρισμό και μπορεί να είναι «Άρι¬ 
στα», «Λίαν Καλώς» ή «Καλώς». Για την απόφασή της η 
επταμελής επιτροπή συντάσσει Πρακτικό Αξιολόγησης. 

8. Σε περίπτωση κατά την οποία το πρακτικό φέρει 
υπογραφές τεσσάρων μελών της επταμελούς επιτροπής, 
και πέμπτο μέλος έχει υπογράψει την Εισηγητική Έκθεση, 
ο τίτλος θεωρείται ότι έχει χορηγηθεί εγκύρως. 

9. Σε περίπτωση κατά την οποία η πλειοψηφία των 
μελών της επταμελούς επιτροπής κρίνει ότι η διατριβή 
χρήζει διορθώσεων, αυτές αναφέρονται αναλυτικά στο 
Πρακτικό Αξιολόγησης και χορηγείται στον υποψήφιο 
προθεσμία νέας υποβολής της διδακτορικής διατριβής 

τουλάχιστον ενός (1) μηνάς, ώστε να υποβάλει στην 
τριμελή επιτροπή τη διατριβή με τις αιτούμενες διορ- 
θώσεις/αλλαγές/προσθήκες. Η τριμελής επιτροπή κατα¬ 
θέτει στη Γραμματεία του Τμήματος σχετική βεβαίωση 
συμμόρφωσης. 

10.0 τύπος του διδακτορικού διπλώματος (Τμηματικό, 
Δι-ιδρυματικό) ορίζεται με απόφαση της Συγκλήτου του 
Ε.Κ.Π.Α., κατόπιν σχετικής εισήγησης της Συνέλευσης του 
Τμήματος Ιταλικής Γλώσσας και Φιλολογίας. 

ΑΡΘΡΟ 8 

ΑΝΑΓΟΡΕΥΣΗ-ΚΑΘΟΜΟΛΟΓΗΣΗ ΔΙΔΑΚΤΟΡΩΝ 

1. Η διαδικασία που ακολουθείται πριν την αναγόρευ¬ 
ση του υποψηφίου σε διδάκτορα είναι η εξής: 

α) αίτηση υποψηφίου για αναγόρευση-καθομολόγηση 
(σύμφωνα με τυποποιημένη φόρμα αναρτημένη στην 
ιστοσελίδα του Τμήματος Ιταλικής Γλώσσας και Φιλο¬ 
λογίας), 

β) κατάθεση διατριβής στη Γραμματεία του Τμήματος 
σε ψηφιακή και έντυπή μορφή 
γ) κατάθεση διατριβής στο Ψηφιακό Αποθετήριο "ΠΕΡ¬ 
ΓΑΜΟΣ" 

δ) κατάθεση διατριβής στο Εθνικό Κέντρο Τεκμηρί¬ 
ωσης 

ε) κατάθεση διατριβής στην Εθνική Βιβλιοθήκη της 
Ελλάδος 

2. Η απονομή του διδακτορικού τίτλου πραγματοποι¬ 
είται κατά τη διάρκεια τελετής αναγόρευσης-καθομο- 
λόγησης διδακτόρων σε χώρο του Τμήματος Ιταλικής 
Γλώσσας και Φιλολογίας στη Φιλοσοφική Σχολή, στο 
πλαίσιο της Συνέλευσης Τμήματος. 

3. ΤοΤμήμα Ιταλικής Γλώσσας και Φιλολογίας απονέμει 
τον τίτλο του επίτιμου διδάκτορα σε επιστήμονες με διε¬ 
θνώς διακεκριμένη επιστημονική προσφορά. Η πρόταση 
κατατίθεται στη Συνέλευση από μέλος ή μέλη Δ.Ε.Π. του 
Τμήματος. Η απόφαση είναι θετική αν η πρόταση ψηφι- 
σθεί τουλάχιστον από τα 2/3 των μελών της Συνέλευσης. 

ΑΡΘΡΟ 9 

ΠΝΕΥΜΑΤΙΚΑ ΔΙΚΑΙΩΜΑΤΑ 
Τα πνευματικά δικαιώματα της διδακτορικής διατριβής 
διατηρεί ο διδάκτορας σε κάθε μορφή μελλοντικής αξι¬ 
οποίησης (δημοσιεύσεις, επιστημονικές ανακοινώσεις, 
εκδόσεις, κ.λπ.) με την προϋπόθεση να αναφέρεται το 
Τμήμα Ιταλικής Γλώσσας και Φιλολογίας, ο επιβλέπων και 
τα δύο μέλη της τριμελούς συμβουλευτικής επιτροπής. 

ΑΡΘΡΟ 10 

ΔΙΑΓΡΑΦΗ ΥΠΟΨΗΦΙΩΝ ΔΙΔΑΚΤΟΡΩΝ 
1. Η Συνέλευση του Τμήματος Ιταλικής Γλώσσας και 
Φιλολογίας, μετά από επαρκώς αιτιολογημένη εισήγηση 
κατά πλειοψηφία της τριμελούς συμβουλευτικής επιτρο¬ 
πής, δύναται να αποφασίσει τη διαγραφή υποψήφιου 
διδάκτορα από τα μητρώα υποψηφίων διδακτόρων εφό¬ 
σον συντρέχει κάποιος από τους ακόλουθους λόγους: 
α) δεν ανανεώσει την ετήσια εγγραφή του, 
β) η πρόοδός του κρίνεται ανεπαρκής ή στάσιμη, 
γ) έχει αναιτιολόγητα διακόψει το έργο της εκπόνησης 
της Διατριβής, 


δ) δεν υποβάλλει ετήσια αναλυτικά υπομνήματα σχε¬ 
τικά με την πρόοδο της διατριβής του, 

ε) έχει υπερβεί τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό, 

στ) έχει παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων διαπι¬ 
στωμένων από τα αρμόδια πειθαρχικά Όργανα, 

ζ) έχει αποδεδειγμένα παραβιάσει της κανόνες δεο¬ 
ντολογίας (π.χ. το ερευνητικό πρωτόκολλο παραβιάζει 
τα δικαιώματα των συμμετεχόντων, επιχειρείται σκόπιμη 
αλλοίωση ή κατασκευή εμπειρικών δεδομένων, το δο¬ 
κίμιο αποτελεί εν μέρει ή συνολικά προϊόν λογοκλοπής, 
κ.ά.), και 

ζ) αυτοδίκαια κατόπιν αιτήσεωςτου υποψηφίου. 

2. Η διαδικασία απονομής του διδακτορικού τίτλου 
ακυρώνεται ή ο ήδη απονεμηθείς τίτλος αφαιρείται της 
περιπτώσεις κατά της οποίες: 

α) ο υποψήφιος δεν πληρούσε της προϋποθέσεις για 
εκπόνηση διδακτορικής διατριβής προσκομίζοντας πλα¬ 
στά δικαιολογητικά, ή/και 

β) η διατριβή αντίκειται αποδεδειγμένα στους κανόνες 
δεοντολογίας (π.χ. το ερευνητικό πρωτόκολλο παραβι¬ 
άζει τα δικαιώματα των συμμετεχόντων, επιχειρείται 
σκόπιμη αλλοίωση ή κατασκευή εμπειρικών δεδομέ¬ 
νων, το δοκίμιο αποτελεί εν μέρει ή συνολικά προϊόν 
λογοκλοπής, κ.ά.). 

ΑΡΘΡΟ 11 

ΔΙΔΑΚΤΟΡΙΚΗ ΔΙΑΤΡΙΒΗ ΜΕ ΣΥΝΕΠΙΒΛΕΨΗ 

1. Το Τμήμα Ιταλικής Γλώσσας και Φιλολογίας του 
Ε.Κ.Π.Α. στο πλαίσιο του τρίτου κύκλου σπουδών μπορεί 
να συνεργάζεται με ερευνητικά κέντρα και ινστιτούτα της 
ημεδαπής για την εκπόνηση Διδακτορικής Διατριβής με 
συνεπίβλεψη, σύμφωνα με όσα ορίζονται στο άρθρο 43 
του ν. 4485/2017. 

2. Το Τμήμα Ιταλικής Γλώσσας και Φιλολογίας μπορεί 
επίσης να συνεργάζεται με αναγνωρισμένα ομοταγή 
ιδρύματα της αλλοδαπής για την από κοινού επίβλεψη 
διδακτορικών διατριβών. Στις περιπτώσεις αυτές ορίζε¬ 
ται ένας επιβλέπων από κάθε συνεργαζόμενο ίδρυμα. 
Οι συν-επιβλέποντες συμμετέχουν στην προβλεπόμενη 
συμβουλευτική επιτροπή.Τη διοικητική και οργανωτική 
ευθύνη της εκπόνησης της διδακτορικής διατριβής ανα¬ 
λαμβάνει ένα εκ των συνεργαζόμενων ιδρυμάτων, που 
ορίζεται στο Ειδικό Πρωτόκολλο Συνεργασίας (Ε.Π.Σ.) 
σύμφωνα με την κείμενη νομοθεσία. Η διαδικασία εκ¬ 
πόνησης της διατριβής ορίζεται από τη νομοθεσία της 
χώρας, το ίδρυμα της οποίας έχει τη διοικητική και ορ¬ 
γανωτική ευθύνη. 

ΑΡΘΡΟ 12 

ΑΝΤΙΚΑΤΑΣΤΑΣΗ ΕΠΙΒΛΕΠΟΝΤΑ 

ΣΕ ΕΙΔΙΚΕΣ ΠΕΡΙΠΤΩΣΕΙΣ 

Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα (πέραν του έτους), η Συ¬ 
νέλευση του Τμήματος αναθέτει την επίβλεψη: 

- σε άλλον, ύστερα από αίτηση του υποψηφίου και 
γνώμη του προτεινόμενου επιβλέποντος ή 

- σε ένα από τα άλλα (2) μέλη της τριμελούς συμβου¬ 
λευτικής επιτροπής, ακόμη και καθ' υπέρβαση του μέ- 
γιστου αριθμού υποψηφίων. 

Αν ο αρχικός επιβλέπων μετακινηθεί σε άλλο ΑΕΙ ή 
Τμήμα ΑΕΙ ή συνταξιοδοτηθεί, συνεχίζει να τελεί χρέη 
επιβλέποντος των διδακτορικών διατριβών που έχει 
αναλάβει και ο τίτλος απονέμεται από το ΑΕΙ, στο οποίο 
ανήκει το Τμήμα, όπου ξεκίνησε η εκπόνηση της διατρι¬ 
βής (παρ. 3, άρ. 39, ν. 4485/2017). 

ΑΡΘΡΟ 13 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Οι διατάξεις του νόμου 4485/2017 εφαρμόζονται 
και για τους υποψήφιους που έχουν γίνει δεκτοί πριν από 


την έναρξη ισχύος του, εφόσον δεν έχει οριστεί, κατά την 
έναρξη της ισχύος του, η επταμελής εξεταστική επιτροπή 
του άρθρου 41 του Νόμου. 

2. Για τους υποψήφιους διδάκτορες που υπάγονται 
στην ανωτέρω κατηγορία και έχει παρέλθει ο μέγιστος 
χρόνος των έξι (6) ετών που προβλέπεται στον παρόντα 
Κανονισμό για την ολοκλήρωση της διατριβής, προβλέ- 
πεται παράταση της ανώτατης διάρκειας εκπόνησης δι¬ 
δακτορικής διατριβής κατά δύο (2) έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























